stanford-oval/wikipedia huggingface dataset:
מדיקר
חקיקה ורפורמות > הצעות לרפורמה במדיקר > הגבלות Medigap

חלק מביטוחי מדיקר המשלימים ("Medigap") מתוכננים לכסות את כל שיתוף העלויות של הנרשמים, מבודדים אותם מכל הוצאות "מתוך הכיס" ומעניקים ביטחון פיננסי לאנשים עם צרכים רפואיים משמעותיים. קובעי מדיניות רבים מאמינים כי תוכניות כאלו מנפחות את עלויות מדיקר על ידי יצירת תמריץ מעוות שמוביל מטופלים לחפש טיפולים יקרים מיותרים. רבים טוענים כי טיפולים מיותרים הם מהגורמים העיקריים לעלייה בעלויות ומציעים שאנשים עם מדיקר יישאו בחלק גדול יותר מהעלויות של הטיפול בהם, על מנת ליצור עבורם תמריצים לחפש את חלופות הטיפול היעילות ביותר. מגבלות והיטלים שונים על כיסוי Medigap הופיעו בהצעות האחרונות להפחתת הגרעון. אחת מהרפורמות מרחיקות-הלכת ביותר המוצעות, אשר תמנע מ-Medigap מלכסות כל 500 דולרים אמריקנים ראשונים של חיובי ביטוח משותף ותגביל אותו לכיסוי 50% מהעלויות שמעבר לכך, עשויה לחסוך 50 מיליארד דולר אמריקני על פני עשר שנים. עם זאת, הרפורמה גם תגדיל באופן משמעותי את עלויות הטיפול הרפואי לאנשים בעלי צרכים רפואיים יקרים.
ישנן כמה ראיות כי הטענות לפיהן Medigap גורם לטיפול יתר הן מוגזמות, וכי החיסכון הפוטנציאלי מהגבלת Medigap יכול להיות קטן מהצפוי. בינתיים, ישנם כמה חששות לגבי ההשפעות הפוטנציאליות על הנרשמים. אנשים המתמודדים עם חיובים גבוהים בכל פרק של הטיפול, הפגינו נטייה לעכב או לוותר על טיפול נחוץ, לסכן את בריאותם ואולי אף להגדיל את עלויות הבריאות שלהם לאורך התקופה כולה. בהתחשב בחוסר ההכשרה הרפואית שלהם, רוב המטופלים נוטים להפגין קושי באבחנה בין טיפולים נחוצים, לבין אלו המיותרים. הבעיה יכולה להיות מוגזמת בקרב אוכלוסיית מדיקר, שבה יש רמות נמוכות של אוריינות בתחום הבריאות.
ראו  גם

שירותי בריאות - סקירה גלוגבלית
ביטוח בריאות
נוראפ

נוראפ (בהונגרית: Nóráp) הוא כפר במחוז וספרם שבמרכז הונגריה.
כמו יישובים רבים באירופה גם בנוראפ מספר התושבים נמצא בירידה. כך, בשנת 1990 היה מספר התושבים 233 ובשנת 2020 רק 186 תושבים.
יהודי נוראפ

בנוראפ חיו יהודים בתקופות זמן שונות. יהודים מהכפר נרצחו בשואה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 1 | 526 |
| 1920 | 6 |  |
| 1930 | 6 |  |
| 1941 | 3 | 485 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי הכפר שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת פאפה |
| --- | --- | --- |
| יישובים | פאפה • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • פרקשגייפי • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמשסאלוק • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר |  |
נועה פילטר

| --- | --- |
אין תמונה חופשית
 לידה:  2 ביולי 1987 (בת 37) ישראל תל אביב, ישראל
 מידע יוטיוב
 תקופת הפעילות:  2014–הווה (כ־10 שנים)
 רשומים:  92,600 (נכון ל־21 באפריל 2023)
 צפיות:  15,903,061 (נכון ל־21 באפריל 2023)
 שם הערוץ:  Noa Filter
מעיין רובין (נולדה ב-2 ביולי 1987), המוכרת גם בשם הבמה נועה פילטר, היא שחקנית, יוטיוברית, מנחת טלוויזיה, יוצרת תוכן ואשת עסקים ישראלית. נכון ל-20 במאי 2022 לערוץ הרשמי שלה יש כ-93.7 אלף עוקבים ומעל ל-15 מיליון צפיות.
בשנת 2019 הקימה רובין חברה שנותנת שירותי תוכן, הפקה, קידום וניהול בדיגיטל עבור חברות ופרטיים בישראל.
ביוגרפיה

רובין נולדה בתל אביב לאחר מכן עברה משפחתה לקריית אונו,  ולאחר מכן לצור יגאל. בת ליהושע ואביבה. לאחר שירות בצה"ל כמורה חיילת עברה לתל אביב, שם למדה משחק בבית צבי עד שנת 2011.
קריירת היוטיוב

בשנת 2013 השתתפה רובין בקמפיין לחברת Browsi שעלה ביוטיוב.
בשנת 2014 השתתפה רובין יחד עם גיא הוכמן בסרטון בערוץ היוטיוב נייס גיא שביים עילי קמחי. אחרי ההצלחה הויראלית של הסרטון, חברה לעילי קמחי, ויחד הם בנו את ערוץ היוטיוב של הדמות נועה פילטר שיצרה מעיין. למרות הצלחת הערוץ (נכון ל-31 באוקטובר 2016 כ-3 מיליון צפיות וכ-25 אלף רשומים) הפסיקה פילטר להעלות סרטונים לערוץ המקורי ופתחה ערוץ יוטיוב חדש.
ב-20 בספטמבר 2015 השתתפה בפרסומת של חברת שטראוס למילקי קייק.
ב-13 ביולי 2016 השתתפה פרסומת רשת לטילונים של חברת נסטלה. ב-5 באוקטובר 2016 זכתה נועה פילטר בתואר כוכבת הרשת של השנה בטקס נבחרי הילדים.
ב-13 בספטמבר 2017 מעיין רובין העלתה סרטון ראשון מהערוץ שנושא את שמה, בה היא מופיעה כעצמה.
קריירה בטלוויזיה

בשנת 2013 השתתפה בסדרה "להיות איתה" ששודרה בערוץ 2, בתפקיד מלצרית בפרק הראשון של הסדרה.
בשנת 2015 הגישה יחד עם טום באום ועומר דרור פינה קבועה העוסקת בספורט בתוכנית "הצלצול האמיתי" בערוץ הילדים.
בשנת 2016 הגישה פינה קבועה בשם "בלי פילטר" בתוכנית "מנה מנה" בהנחייתה של לירון ויצמן והגישה את התוכנית "מנה מנה בריאה" לצדו של עודד פז. באותה שנה השתתפה לצד סיוון מסט (רות הצעירה) בעונה השביעית והאחרונה של גאליס.
בשנת 2017 הגישה פינה קבועה בתוכנית "הצלצול האמיתי" (עונה 2) בה היא עושה את אותה פעולה כמה וכמה פעמים וכיתות המתמודדים צריכות לשער כמה פעמים עשתה זאת או כמה פעמים אותה מילה תכנס ללוח מחיק.
בשנת 2018 הנחתה את התוכנית "מחליקים עם כוכבים" בערוץ KidZ.
ביולי 2021 השתתפה בעונה הרביעית של התוכנית "חתונה ממבט ראשון".
מועמדויות ופרסים

| שנה | ארגון | קטגוריה | תוצאה |
| --- | --- | --- | --- |
| 2015 | טקס נבחרי הילדים | כוכב הרשת של השנה | מועמדות |
| 2016 | טקס נבחרי הילדים | כוכב הרשת של השנה | זכייה |
הערות שוליים

↑  ניר יהב‏, "אני חיפשתי את השקט ואת הבית, עומרי חיפש את המסיבות", באתר וואלה, 22 בנובמבר 2021
↑  אריאלה אביר, מעיין רובין רוצה שתדעו שנועה פילטר היא דמות בדיונית, באתר rosh1, ‏16 ביוני 2016
↑  נועה פילטר, ערוץ היוטיוב המקורי
↑  נועה פילטר, ערוץ היוטיוב החדש
↑  דורי בן ישראל, מי גנב את המילקי Cake? טינק בקמפיין אושיות רשת למותג מילקי שטראוס, באתר מזבלה, ‏20.9.2015
↑  לראשונה, קמפיין במיוזיקאלי!, באתר teenkmagazine, ‏21.7.2016 (ארכיון)
מת ובועט

| --- | --- |

 בימוי:  צחי שיף
 תסריט:  צחי שיף, עופרה אברמוב
 צילום:  משה שיף
 מדינה:  ישראל 
 חברת הפקה:  טרנספקס
 הקרנת בכורה:  2017 
 סוגה:  דוקומנטרי
 אתר רשמי
 דף הסרט ב־IMDb
 
מת ובועט (באנגלית: "More Alive Than Dead") הוא סרט תיעודי מאת צחי שיף, הסוקר את דמותו של אבי הפסיכואנליזה, זיגמונד פרויד, בדגש על נוכחותו במאה ה-21 והשפעתו על פסיכולוגיה, הומניזם, חינוך, תרבות, מיניות, פמיניזם, פוסטמודרניזם, הומור, דת ותחומים נוספים.
"מת ובועט" הופק בידי רשות השידור ובסיוע קרן יהושע רבינוביץ' לאמנות תל אביב. הסרט שודר ברשות השידור, הוקרן בסינמטקים ובמוסדות ברחבי הארץ, השתתף בפסטיבל הסרטים הבינלאומי של בואנוס איירס (BACIFI, אנ׳), ובפסטיבלים נוספים לקולנוע ברחבי העולם.
רקע ועלילת הסרט

בשנת 2011 יצר צחי שיף סרט קצר בשם PsychoMigrations אשר עסק בתערוכה בשם זהה (בספרדית: "Psicomigraciones") שהציג אמן ארגנטינאי בשם הוראסיו קארדו (אנ'; 1944–2018); ארגנטינה היא המדינה בה קיים השיעור הגבוה בעולם של פסיכואנליטיקאים לנפש, ופרויד זוכה בה עד היום למעמד פופולרי במיוחד. הוראסיו, צייר, מאייר ואמן גרפי ידוע בארגנטינה ומבקר חריף של פרויד, הציג תערוכת ציורים נגד פרויד ומשנתו. מבחינתו של הוראסיו, פרויד היה תאב בצע ונוכל ומשנתו אף עלולה להוות סכנה אם לוקחים אותה ברצינות. משום כך, ספג הוראסיו גל של ביקורת עם הפתיחה של Psicomigraciones.
לאחר העבודה על הסרט PsychoMigrations, המשיך שיף להרחיב את הדיון על פרויד, שהחל עם הוראסיו קארדו, לכדי סרט באורך מלא בשם "מת ובועט". הסרט מנתח את משנתו והשפעתו של פרויד בתחומים רבים ושונים של חיינו. בסרט מככבים מומחים לתורת פרויד בעלי שם עולמי כשחלקם מהללים את הגותו והמתודולוגיה שלו וחלקם משמיצים אותו. הראיונות מוגשים לצד יצירות אנימציה שמבוססות על יצירותיו וסגנונו של הוראסיו וקטעי מעבר הומוריסטיים. שמו של הסרט באנגלית, More Alive Than Dead, (מילולית: ״יותר חי מאשר מת״) נובע מדבריו של פרופ' ג'ון פורסטר, היסטוריון בריטי ומומחה לפרויד, שבראיון עמו טוען כי אפילו היום, שנים ארוכות לאחר מותו של פרויד (1856–1939), הביקורת נגדו כל כך חזקה ומעוררת יצרים, עד כי ניתן לומר עליו שהוא "יותר חי מאשר מת".
המומחים שמתראיינים בסרט, מסכימים שזיגמונד פרויד הוא אחד האינטלקטואלים המשפיעים ביותר של המאה ה-20, בעיקר הודות לתרומתו למיסוד הפסיכולוגיה בתור שיטה מדעית לטיפול בסבל נפשי, ופרסום שלל רעיונות פורצי-דרך בתחום. עם זאת, ישנם מספר מומחים לפרויד המתראיינים בסרט (בנוסף להוראסיו) הטוענים כי מדובר בשרלטן שלקח קרדיט על רעיונות אשר אינם שלו, שמשנתו אינה תקפה מבחינה מדעית ושבחלקה מבוססת על שקרים, אינטרוספקציה ושיטות שאינן מדעיות. עם זאת, המסקנה המתבקשת מצפייה בדיונים העזים שמעורר פרויד כפי שהם מוצגים בסרט, בין אם מצד מתנגדיו ובין אם מצד מבקריו, היא שמיקומו של פרויד בחברה, בתרבות, בלשון ובחיים בימינו-אנו, בלתי ניתן לערעור.
הערות שוליים

↑  Naomi Michaeli, מת ובועט, באתר www.israelfilmacademy.co.il
↑  mgmt, מת ובועט, באתר www.cinemaproject.org.il
↑  BAFICI 2017: todas las secciones, todas las películas – Funcinema (בספרדית)
↑  jewishfilmfests, More Alive Than Dead, Jewish Film Festivals (באנגלית אמריקאית)
↑  Psychomigrations, IMDb
↑  Moffett, Matt (2009-10-19). "Its GDP Is Depressed, but Argentina Leads World in Shrinks Per Capita". Wall Street Journal (באנגלית אמריקאית). ISSN 0099-9660. נבדק ב-2021-12-07.
↑  Sandomir, Richard (2018-10-30). "Horacio Cardo, Illustrator With a Political Edge, Is Dead at 74". The New York Times (באנגלית אמריקאית). ISSN 0362-4331. נבדק ב-2021-12-07.
↑  Clarín.com, El dibujante Horacio Cardo, premiado, Clarín, ‏2010-05-08 (בספרדית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מת ובועט".
משמר הגרנדירים (בריטניה)

| --- | --- |

סמל 'הרימון הניצת נכון' בעל 17 להבות אש.
 Honi soit qui mal y pense  הבוז למי שיהגה בו רעה
 פרטים
 כינוי:  The Bill Browns
 מדינה:  הממלכה המאוחדת הממלכה המאוחדת
 שיוך:  הצבא הבריטי צבא יבשה
 סוג:  חיל רגלים קל  משימות ייצוגיות
 בסיס האם:  לונדון, בריטניה
 אירועים ותאריכים
 תקופת הפעילות:  1656–הווה (כ־368 שנים)
 מלחמות:  מלחמת העולם השנייה, מלחמת אפגניסטן, מלחמת העולם הראשונה 
 נתוני היחידה
 כוח אדם:  גדוד אחד ופלוגה אחת
 ציוד עיקרי:  רוס"ר SA80
 פיקוד
 יחידת אם:  דיוויזיית המשמר
 מפקדים:  המלך צ'ארלס השלישי
 
משמר הגרנדירים (באנגלית: Grenadier Guards; בראשי תיבות: GREN GDS) הוא הרגימנט הראשון מבין חמשת הרגימנטים המרכיבים את משמר המלוכה בצבא הבריטי, תחת פיקוד דיוויזיית המשמר. הרגימנט הוא השני בוותיקותו (לאחר משמר קולדסטרים) מבין הרגימנטים בצבא הסדיר, אך הוא הראשון בסדר הבכירות בקרב יחידות המשמר, ולכן גם ביחידות הרגלים כולם. משום מיקומו הראשון בסדר הבכירות במשמר המלוכה, ניתן לזהות את חייליו בין היתר על ידי סידור הכפתורים במרווחים קבועים במדי השרד הטקסיים (זאת לעומת סידורם בזוגות או בשלשות וכן הלאה).
מבנה ויעוד

הגדוד הראשון, משמר הגרנדירים: הגדוד הראשון מורכב מחמש פלוגות; פלוגת מפקדה, פלוגה 1, 2, 3 ופלוגת סיוע (4). הגדוד מוגדר בייעודו המבצעי חיל רגלים קל ומפקדתו בלונדון עם מפקדת הרגימנט. מלבד שירות מבצעי, הגדוד ממלא גם משימות ייצוגיות כמו כל יחידות משמר המלוכה. נכון להיום הרוב הגדול של משימות הגדוד הן משימות ייצוגיות ברחבי אנגליה, בעיקר בלונדון. בשנים האחרונות שירת הגדוד בין היתר בעיראק ואפגניסטן.
פלוגת ניימיכן, משמר הגרנדירים: הפלוגה משמשת למשימות ייצוגיות בלבד והיא משמרת את המורשת של הגדוד השני שצומצם לכדי פלוגה נפרדת זו. הפלוגה מוצבת בלונדון עם מפקדת הרגימנט כולו. לרוב חייל המתגייס לרגימנט מתחיל את שירותו בתקופה שבין שישה לתשעה חודשי שירות בפלוגת ניימיכן. מלבד המשימות הייצוגיות הפלוגה עסוקה בעיקר באימון והכנת החיילים לשירות בגדוד הראשון במשימות מבצעיות, לאחרונה חיילי הפלוגה התאמנו כחודש בג'מייקה בלוחמת ג'ונגל ובאיי פוקלנד.
היסטוריה

יחידות גרנדירים היו במקור יחידות שעשו שימוש ברימוני יד (באנגלית: Grenade, גרנייד). יחידות כאלו נפוצו ברוב צבאות אירופה במהלך המאה ה-17. חייליהן היו לרוב גבוהים וחזקים יותר משאר החיילים והם שירתו ביחידות כחלק מרגימנטים של חיל רגלים. גם כיום, השיוך 'גרנדיר' מסמל יוקרה רבה וסטטוס של לוחמי עילית.
בצבא הבריטי המונח 'גרנדירים' מתייחס ב-150 שנים האחרונות ליחידה אחת בלבד; 'משמר הגרנדירים'. למרות שבצבאות רבים אחרים ישנם מספר יחידות גרנדירים, בצבא הבריטי כיום ישנה רק אחת כזאת ומתוקף מעמד זה היא נושאת יוקרה רבה. התואר כיחידת 'גרנדירים' ניתן לרגימנט בשנת 1815 עבור הבסת 'משמר הגרנדירים האימפריאלי' הצרפתי, כלומר השם לא מציין את יעוד היחידה משום שמעולם לא הייתה רגימנט נושאי רימון.
משמר הגרנדירים נוסד בשנת 1656 בתור 'רגימנט המשמר המלכותי' בתור רגימנט משמר של המלך צ'ארלס השני בגלותו בארצות השפלה. בשנת 1660 חלה תקופת הרסטורציה, בה שב מלך אנגליה לכס המלכות, רגימנט המשמר שהוקם נשאר בשנים אלו בארצות השפלה מסיבות כלכליות ופוליטיות. בשנת 1661 הקים המלך באנגליה את 'רגימנט המשמר הרגלי של הוד מלכותו' בפיקודו של ג'ון ראסל, מספר שנים לאחר מכן הגיעו הפלוגות מארצות השפלה ואוחדו יחד עם הרגימנט החדש לכדי 'רגימנט המשמר הראשון' שהכיל 24 פלוגות. בתקופה זו, מספר פלוגות שירתו ברחבי הממלכה בתפקידי משמר שונים ומספר פלוגות תמיד נשארו סביב המלך בתור משמרו האישי.
במהלך המאה ה-17 שירתו פלוגות הרגימנט במספר מערכות וקרבות, במקרים רבים הם שירתו אף על אוניות הצי המלכותי בתור נחתים. במהלך השנים יחידות המשמר פיתחו משמעת נוקשה מאוד והיו ידועות ביכולות תרגילי הסדר והצעידה שלהן, בראש יחידות אלו היה כמובן רגימנט משמר הגרנדירים ששימר לאורך השנים את מקומו הראשון בסדר הבכירות והיוקרה. במהלך המאה ה-18 הרגימנט נשלח להילחם במערכות העיקריות בהם הצבא הבריטי השתתף, מה שמוכר בתור מלחמת מאה השנים השנייה. בין היתר לחמו פלוגות הרגימנט במלחמת הירושה הספרדית (1701–1714), מלחמת הירושה האוסטרית (1748-1740), מלחמת שבע השנים (1763-1756), מלחמת העצמאות של ארצות הברית (1783-1775) והמלחמות הנפוליאוניות (1815-1796).
לקראת סוף המאה ה-18 החלו להיווצר שינויים מבניים ברגימנט, שינויים אלו קרו בעיקר מהנסיון שנצבר במהלך מלחמת האזרחים בארצות הברית וכללו בין היתר הוספה של פלוגות חיל רגלים קל לרגימנטים. בתחילת המלחמות הנפוליאניות כל גדוד ברגימנט כלל 'פלוגה קלה' כאשר שאר הפלוגות נקראו 'פלוגות גדוד', כל גדוד כלל גם יחידת מוזיקאים שניגנו מארשים לליווי הצעדה ממקום למקום ובזמן הקרבות. בנוסף, הרגימנט עצמו כלל אף הוא להקת מוזיקאים שישבה במפקדה בלונדון ובדומה לרגימנטים אחרים בצבא, רגימנט המשמר הראשון כלל דגל יחידה שנקרא בצבא הבריטי "הצבעים".
היסטוריה > מלחמות העולם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
במהלך מלחמת העולם הראשונה שירתו גדודי הרגימנט כחלק מדיוויזיית המשמר שנוצרה באוגוסט 1915 והוצבה בחזית המערבית במלחמת העולם הראשונה. הדיוויזיה הורכבה משלוש חטיבות שריכזו את גדודי המשמר מהרגימנטים השונים (כל אחד בעל ארבעה גדודים), בפיקודו של הברון מקוואן ששירת בעצמו במשמר הגרנדירים. לאורך המלחמה חיילי הרגימנט השתתפו בקרבות השונים בחזית המערבית, ראוי לציין את השתתפות הרגימנט בקרב איפר הראשון בחודשי המלחמה הראשונים (אוקטובר-נובמבר 1914) שם נבלמה בקושי רב התקדמות הצבא הגרמני.
בין השנים 1925-1941 שימש רודני מור כמפקד הרגימנט הראשון. בשנים 1945-1948 שימש מור כמפקד חטיבת השריון ה-8 בארץ ישראל, בדרגת בריגדיר.
היסטוריה > שנים אחרונות

לאחר המלחמה, בדומה ליחידות הצבא, גם משמר הגרנדירים עבר מספר צמצומים. עוד לפני סוף המלחמה פורק הגדוד השישי, לאחר המלחמה פורקו גם הגדוד החמישי והרביעי, בשנת 1960 פורק גם הגדוד השלישי שנחשב לאחד הוותיקים והיוקרתיים בצבא הבריטי, 'פלוגת אנקרמן' הוקמה וסופחה לגדוד השני כדי לשמר את המורשת של הגדוד השלישי.
בשנים שלאחר המלחמה הגדוד השלישי שירת בארץ ישראל המנדטורית בין 1945 ל-1948. במשך השנים יחידות הרגימנט שירתו במלזיה ב-1949, טריפולי ב-1951 וקפריסין ב-1956. בשנות ה-60 הגדוד הראשון והשני שירתו במשימות שמירה על השלום באפריקה, דרום אמריקה וצפון אירלנד, בנוסף לפרקי שירות כחלק מכוח נאט"ו בגרמניה. בשנת 1991 הגדוד הראשון נשלח להישתתף במלחמת המפרץ על בסיס רכבי הקרב ווריור. בשנת 1994 כחלק מהערכה מחודשת וסידור מחודש של הצבא הבריטי (בעיקר לאור סיום המלחמה הקרה), פורק גם הגדוד השני ומורשתו השתמרה ב'פלוגת ניימכן' העצמאית.
מורשת ומסורת

מדים ולבוש: מדי השרד של חיילי הרגימנט מובחנים מחיילי ארבעת רגימנטי המשמר האחרים, בין היתר על ידי סידור הכפתורים בחולצת המדים. משום בכירות הרגימנט במקום הראשון, המרווחים בין הכפתורים שווים (באופן זה, מדי משמר קולדסטרים מכילים כפתורים המסודרים בזוגות, משום מקום שני בבכירות הרגימנטים). בנוסף לסידור הכפתורים, חיילי המשמר לובשים את כובע הברסקין בדומה ליחידות המשמר האחרות.
נוצת המצנפת: נוצת המצנפת נענדת מצד ימין של כובע הברסקין, בצורת נוצה או פלומה עומדת וניצבת לאורך הכובע והיא בצבע לבן, הייחודי לחיילי הרגימנט.
תזמורת הרגימנט: תזמורת הרגימנט היא מהוותיקות והמוכרות בצבא הבריטי, עם יותר מ-300 שנים של שירות.
צלבי ויקטוריה: חיילי הרגימנט קיבלו לאורך השנים 13 צלבי ויקטוריה. ארבעה צלבי ויקטוריה הוענקו לחיילים במלחמת קרים, שבעה לחיילים במלחמת העולם הראשונה ושניים לחיילים במלחמת העולם השנייה.
מורשת ומסורת > תוארי קרב

הרגימנט הוא מהוותיקים בצבא הבריטי (השלישי בוותיקות) וקיים כ-350 שנים, בהם השתתף ברוב המערכות והקרבות של הצבא הבריטי. משום כך מחזיק הרגימנט מספר רב של תוארי קרב, בהם ניתן למנות את הבאים:
טנג'יר, 1680
מלפלקט
דטינגן
תל אל-כביר
מרנה, 1914
ארס, 1918
רמת מדיג'אז
ניימכן
נאמור, 1695
חצי האי האיברי
ניבה
מצרים, 1882
איסנה, 1914
הזאברוק
סלרנו
הריין
גיברלטר, 1704-5
קורונה
ווטרלו
סוקין, 1885
איפר, 1914, 1917
קו הינדנבורג
מונטה קאמינו
המפרץ, 1991
בלנהיים
ברוסה
אלמה
חרטום
לוס
צרפת ופלנדרס, 1914-18
אנזיו
רמילייז
לינסלז
אינקרמן
נהר המודר
סום 1916, 1918
דנקרק, 1940
מונטה פיקון
אודנרד
אגמונט-אופ-זי
סבסטופול
דרום אפריקה, 1899-1902
קמברה, 1917, 1918
מארת'
הקו הגוטי
לקריאה נוספת

Fraser, David (1978). The Grenadier Guards. Men-at-Arms Series # 73. London: Osprey Publishing. ISBN 0-85045-284-8.
Messenger, Charles,. 1986. History of the British army. Novato, CA, USA: Presidio.
הערות שוליים

↑  מתוך עמוד המשמר באתר משרד הביטחון.
↑  Fraser, 1978, עמ' 6.
↑  Fraser, 1978, עמ' 10-11.
↑  Fraser, 1978, עמ' 11-14.
↑  Fraser, 1978, עמ' 14-17.
↑  Fraser, 1978, עמ' 24.
↑  כובע אשר נלבש על ידי כלל חיילי המשמר בממלכה המאוחדת, בנוסף ליחידות מצבאות אחרים.
1 2 3  המלחמה האנגלו-סודנית.
1 2 3 4 5 6 7 8 9 10  מלחמת העולם הראשונה.
1 2 3 4 5 6 7 8 9 10  מלחמת העולם השנייה.
1 2 3 4 5  המלחמות הנפוליאוניות.
↑  מלחמת המפרץ.
1 2 3  מלחמת קרים.
↑  מלחמת הבורים השנייה.
| 0 | 1 | 2 |
| --- | --- | --- |
| הקודם: -אין- | סדר בכירות בחיל הרגלים  מקום 1 | הבא: משמר קולדסטרים |
חיילי המשמר, 1745.
חיילי המשמר, 1815.
חיילי המשמר, 1889
איור חיילי המשמר בקרב אנקרמן, 1854.
חיילי המשמר בתהלוכה מול ארמון בקינגהאם, 2009.
דגל הגד' הראשון עם תוארי הקרב של הרגימנט.
ניו יורק סיטי בלט

תיאטרון דוד קוץ'
ניו יורק סיטי בלט (באנגלית: New York City Ballet) היא להקת בלט נאו קלאסית אשר נוסדה בשנת 1948 על ידי הכוריאוגרף ג'ורג' בלנשין ועל ידי לינקולן קרסטיין. בלנשין וג'רום רובינס נחשבים לכוריאוגרפים המייסדים של החברה. לאון ברזין היה המנהל המוזיקלי הראשון של החברה. הסיטי בלט צמח מתוך להקות קודמות: להקת ההפקה של בית הספר לבלט אמריקאי, 1934, הבלט האמריקאי, 1935, ובלט קרוון, 1936, שהתמזגו לבלט קרוון האמריקאי; וישירות מאגודת הבלט, 1946.
שמה הנוכחי של הלהקה ניתן לה עם ביסוס מקומה הקבוע, ביתה הנוכחי הוא תיאטרון דוד קוץ' במרכז לינקולן בניו יורק, ובסרטוגה ספרינגס שבמדינת ניו יורק. הלהקה נהנית מתרומות של אנשים פרטיים והיא מופיעה בליווי של תזמורת סימפונית מוקטנת המהווה חלק אינטגרלי ממנה. הלהקה מחולקת לשתי קבוצות רקדנים סולנים ושאר הלהקה.
בית הספר לבלט אמריקאי (S.A.B.), אותו הקים בלנשין, הוא בית הספר להדרכה של הלהקה.
היסטוריה

במכתב שנכתב בשנת 1946 קרסטיין אמר:
The only justification I have is to enable Balanchine to do exactly what he wants to do in the way he wants to do it
תרגום: ההצדקה היחידה שיש לי היא לאפשר לבלנשין לעשות בדיוק מה שהוא רוצה לעשות בצורה שהוא רוצה לעשות את זה.
קרסטיין שימש כמנכ"ל הלהקה בשנים 1946 עד 1989, בשנים אלו הוא פיתח ושימר אותה על ידי יכולות הארגון והגיוס שלו.
הערות שוליים

↑  ג'יין פילבין ווד, Footnote to Balanchine - memories of Ballet Society and choreographer George Balanchine - 50th anniversary of New York City Ballet Company - Cover Story, Dance Magazine, נובמבר 1998
↑  לורה ראוכר, Out of the Shadows, Into the Light (תרגום: לצאת מהצללים, להיכנס לאור), NYCB Archive
↑  ג'ון מרטין, THE DANCE: AMERICAN BALLET (תרגום: הריקוד: בלט אמריקאי), הניו יורק טיימס, 4 בנובמבר 1934
↑  ג'ון מרטין, [THE DANCE: AMERICAN BALLET THE DANCE: A NEW TROUPE; Group From the American Ballet Organizes Summer Tour -- Programs], הניו יורק טיימס, 28 ביוני 1936
↑  ג'ון מרטין, THE DANCE: BON VOYAGE; American Ballet Caravan Is Revived to Make Extended South American Tour, הניו יורק טיימס, 18 במאי 1941
↑  =-, NEW BALLET GROUP ENTERS FIELD HERE; Balanchine Is Artistic Director of Ballet Society, Which Will Open Season on Nov.20, הניו יורק טיימס, 21 באוקטובר 1946
↑  ג'ון מרטין, THE DANCE: NEW BALLET; In 'Three Virgins and a Devil', הניו יורק טיימס, 27 באוקטובר 1946
↑  ג'ון מרטין, THE DANCE: CITY BALLET, הניו יורק טיימס, 27 ביוני 1948
↑  ג'ון מרטין, CITY BALLET GROUP IN FIRST PROGRAM; Works by Balanchine Offered by Unit as Series of Dance Performances Begins, הניו יורק טיימס, 12 באוקטובר 1948
↑  אלאסטיר מקאוליי, A Paragon of the Arts, as Both Man and Titan, הניו יורק טיימס, 4 במאי 2007
ערך זה הוא קצרמרבנושא מחול. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007313213205171  BIBSYS: 90703779  BnF: cb11972901m (data)  CiNii: DA09952387  GND: 5188987-0  ISNI: 0000 0001 2287 8306  LCCN: n50003343  MusicBrainz: de7094ee-2a6f-43c5-bb3b-04c1caec2451  NLA: 35383154  SNAC: w6qn9x82  SUDOC: 027753964  VIAF: 133657447   WorldCat (עם VIAF): 133657447
מתיחת הירח הגדולה

תמונה שהופיעה לצד המאמרים
מתיחת הירח הגדולה הייתה סדרה של שישה מאמרים שהופיעו בעיתון "ניו יורק סאן" החל ב־25 באוגוסט 1835 ושטענו למציאת חיים על הירח. המאמרים יוחסו לסר ג'ון הרשל, האסטרונום הידוע ביותר של אותה תקופה (שלא כתב אותם).
הכותרת הייתה:
המאמרים נכתבו למעשה על ידי ריצ'רד אדמס לוק (Richard Adams Locke‏; 1800–1871); מגזין אדינבורו למדע (Edinburgh Journal of Science) היה מגזין אמיתי שהפסיק להתפרסם כמה שנים קודם לכן. לוק אמר מאוחר יותר שכוונתו הייתה סאטירית ולא לערוך תרמית, אלא לצחוק על מדענים ועל מה שלדעתו היו הספקולציות הפרועות שלהם.
המאמרים תיארו חיות פנטסטיות על הירח, בהן ביזונים, עזים, חדי־קרן, בונים דו־רגליים, חסרי זנב והומינידים דמויי עטלף בעלי כנפיים ("Vespertilio-homo") שבנו מקדשים. עוד תוארו עצים, אוקיינוסים וחופים. תגליות אלו בוצעו, לכאורה, על ידי "טלסקופ עצום שפועל בעיקרון חדש לגמרי".
התרמית התגלתה כעבור שבועות מספר, אך העיתון לא פרסם תיקון לידיעה.
הרשל עצמו היה משועשע בתחילה, וציין שתגליותיו האמיתיות לעולם לא יכלו להיות כה מדהימות, אבל מאוחר יותר הוא התרגז משום שנאלץ להתמודד עם שאלות מאנשים שלקחו ברצינות את התרמית.
ראו גם

מתיחת מאדים
מעשי פטרוס ופאולוס

מעשי פטרוס ופאולוס הוא טקסט מהמאה הרביעית, אשר מהווה אחד מהספרים החיצוניים (האפוקריפה) של הברית החדשה - כתבי הקודש של הנצרות.
לספר זה קיימות שתי גרסאות, שההבדל ביניהם הוא בפסקת הפתיחה ובשמן (שם הגרסה השנייה הוא "הפסיון של פטרוס ופאולוס".)
תוכן הספר

הספר מתאר את מסעו של פאולוס מאיי יוון לרומא לפגוש את פטרוס. כמו כן מסופר בספר על כריתת ראשו של פאולוס (בהתאם למסורת נוצרית קדומה בדבר מותו). הספר כולל מכתב שנשלח לכאורה מפונטיוס פילאטוס.
הספר מבוסס על הספר מעשי פטרוס - אף הוא ספר מאוחר- כאשר בגרסה זו נוסף פאולוס לעלילה על מנת לקשר את מעשיו עם פטרוס.